open-index/open-wikipedia-markdown huggingface dataset:
Աստվածաշունչ (սցենարագրի)

[մինի| Մուլտիպլիկատոր [Սթիվեն Հիլենբերգ|Սթիվեն Հիլենբուրգը ձեռքին *[[Սպունգ Բոբ Քառակուսի Տաբատ (մուլտսերիալ)|Սպունգ Բոբ քառակուսի տաբատ]]* անիմացիոն սերիալի Աստվածաշունչը]]
**Աստվածաշունչը**, որը նաև հայտնի է որպես **շոույի աստվածաշունչ** կամ փիթչ **աստվածաշունչ**, ուղեցույց է, որն օգտագործվում է սցենարիստների կողմից՝ հեռուստատեսային, կինոյի կամ տեսախաղի նախագծի հերոսների, տեղանքների և այլ տարրերի մասին տեղեկությունների համար:

## Տեսակներ
Աստվածաշնչերը համալրվում են հերոսների մասին տեղեկատվությամբ այն բանից հետո, երբ այդ տեղեկատվությունը հայտնվում է էկրանին, սցենարներում կամ հեղինակի գրառումներում: Օրինակ՝ *[[Ֆրեյզեր (հեռուստասերիալ)|Ֆրեյզերի]]* շոուի աստվածաշունչը «խնամքով պահպանվել է» և եթերում հաստատված ցանկացած բան՝ «Ֆրեյզիերի մոր, Նայլսի սիրելի պրոֆեսորի, Մարտինի սիրելի բարի անունը... նույնիսկ Մարիսի [տասնյակ] սննդային ալերգիաների ցանկը»: — արտացոլվել է աստվածաշնչում։ Թարմացված աստվածաշունչն այնուհետև ծառայում է որպես ռեսուրս գրողների համար՝ սերիալում ամեն ինչ հետևողական պահելու համար:

Այլ աստվածաշունչներ օգտագործվում են որպես վաճառքի փաստաթղթեր, որոնք օգնում են հեռուստատեսային ցանցերին կամ ստուդիաներին հասկանալ նախագիծը, և երբեմն նույն պատճառով տրվում են նոր սցենարիստներին, երբ նրանք միանում են անձնակազմին:Այս տեսակի աստվածաշնչերը քննարկում են գլխավոր հերոսների պատմությունները և սերիալի գեղարվեստական տիեզերքի պատմությունը:

Հեռուստասերիալները հաճախ հիմնվում են գրողների օգնականների և սցենարի համակարգողների վրա, որոնք ծառայում են որպես «քայլող աստվածաշունչներ» սերիալի մանրամասները հիշելու համար:

## Ամերիկայի գրողների գիլդիա
Միացյալ Նահանգներում սերիալային արտադրության մեջ աստվածաշունչ գրելու համար հեղինակը ստանում է 24 միավոր, որոնք անհրաժեշտ են Ամերիկայի գրողների գիլդիայի անդամ դառնալու համար:

## Հղումներ

## Արտաքին հղումներ
* Ինչպես գրել հեռուստատեսային աստվածաշունչ

Կատեգորիա:Հեռուստատեսային տերմինաբանություն
Կատեգորիա:Տեղեկատու գրականություն
Սուրբ Գրիգոր Լուսավորիչ եկեղեցի (Կահիրե)

**Սուրբ Գրիգոր Լուսավորիչ եկեղեցի, Կահիրե** քաղաքում գտնվող կրոնական կառույց։ Պատկանում է Մայր Աթոռ սուրբ Էջմիածնի Եգիպտոսի հայոց թեմին։ Կազմակերպում է Եգիպտոսի մայրաքաղաք Կահիրեում բնակվող առաքելական եգիպտահայության հոգևոր կյանքը։ Նույն քաղաքում՝ 2.5 կիլոմետր հեռավորության վրա, գտնվում է նաև Սուրբ Աստվածածնի Ավետման հայ կաթողիկե եկեղեցին, որը ենթարկվում է Տանն Կիլիկիո կաթողիկոսության Ալեքսանդրիայի թեմին։

## Պատմություն

Եգիպտոսի մայրաքաղաք Կահիրեում հայերը սկսել են հաստատվել զարգացած միջնադարից՝ քաղաքի հիմնադրման ժամանակներից, երբ այն դարձել է Ֆաթիմյան խալիֆայության հոգևոր-մշակութային և հասարակական-քաղաքական կենտրոնը։ Եգիպտական արքունիքում ծառայող հայ վեզիրները խրախուսել են հայերի մուտքը Կահիրե, օժանդակել նրանց առևտրական գործունեությանը, հովանավորել արհեստավորներին ու վարպետներին։ Քաղաքական բարձրաստիճան պաշտոնյաների շարքերում շատ էին իսլամ ընդունած հայ զինվորականներ, որոնք մամլուքներ էին դարձել և շարունակում էին իրենց գործունեությունը ընդհուպ մինչև մամլուքյան սուլթանության ավարտը՝ ուշ միջնադար։ Հայ քաղաքական գործիչներ էին Բադր ալ-Ջամալին, Ալ-Աֆդալը, Բահա ադ-Դին Կարակուշը, Բահրամ ալ-Արմանին, Աբուլ Ղարաթ Թալային և ուրիշներ։ 14-րդ դարում Կահիրեում եղել է հայկական երեք թաղամաս։ Կահիրեի ամենահայտնի Խան ալ Խալխի շուկայում այսօր պահպանվել են հայ ոսկերիչների արհեստանոցները։

Հայ գաղութը բուռն ծաղկում է ապրել Եգիպտոսի փաշա Մուհամմադ Ալիի կառավարման տարիներին։ 1825 թվականին հիմնադրվում է Եգիպտոսի հայոց թեմը։ Կառուցվել են սուրբ Աստվածածին (1839) և սուրբ Մինաս (1843) եկեղեցիները, կույս Մարիամի մատուռը։ Բացվել է առաջին՝ Գալուստյան (Եղիազարյան) ազգային վարժարանը, ինչպես նաև՝ հիվանդանոց և հյուրանոց։ 1865 թվականից Կահիրեում սկսել է հրատարակվել եգիպտահայ առաջին՝ «Արմավենի» պարբերականը։ 1880-1884 թթվականներին գործել է Ուսումնասիրաց ընկերությունը։ Եգիպտոսում քաղաքական պաշտոններ էին զբաղեցնում նշանավոր հայազգի գործիչներ՝ Պողոս Յուսուֆյանը, Նուբար Փաշան, Պողոս Նուբար Փաշան և ուրիշներ։ Ներկայումս գործում է հայ առաքելական երեք՝ առաջնորդանիստ սուրբ Գրիգոր Լուսավորիչ, և երկու մատուռ ամենայն սրբոց և սուրբ Մինաս, հայ կաթողիկե երեք եկեղեցի՝ սուրբ Աստվածածնի ավետման, սուրբ Թերեզա և սուրբ Պետրոս։

## Եկեղեցի
Եգիպտոսի հայոց թեմի առաջնորդանիստ եկեղեցու կառուցումն սկսել է հայոց ցեղասպանության հետևանքով համայնքի ստվարանալուց հետո՝ 1924 թվականին, տևել է երեք տարի։ Այլ տվյալով՝ 1928 թվականին դրվել է եկեղեցու հիմքը, իսկ շինարարությունն ամբողջությամբ ավարտվել է 1932 թվականին։

Եկեղեցին բնորոշ է հայկական եկեղեցական ճարտարապետությանը, պատված է զարդանախշերով և խաչերով, ունի առանձնացված զանգակատուն։ Շինության նախագիծը ղեկավարել է ճարտարապետ Լևոն Նաֆիլյանը։

## Տես նաև
* Սուրբ Աստվածածնի Ավետման տաճար (Կահիրե)

## Ծանոթագրություններ

Կատեգորիա:20-րդ դարի հայկական վանքեր և եկեղեցիներ
Կատեգորիա:Եգիպտոսի հայոց թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Կահիրեի հայկական վանքեր և եկեղեցիներ
Երկնագույն գետածածան

thumb|Երկնագույն գետածածան
**Երկնագույն գետածածան** (**կարպֆեն բլաու**, ), գետածածանի և այլ քաղցրահամ ձկների, մասնավորապես օձաձկների, լիների, գայլաձկների և շագանակագույն իշխանի պատրաստման դեկորատիվ եղանակ, որի արդյունքում ձկան մաշկի լորձաթաղանթը ձեռք է բերում գունատ կապույտ երանգ։ Ձկների կապույտ երանգավորումը միաժամանակ ցույց է տալիս դրա թարմությունը։ Երկնագուն գետածածանը ձկան ավանդական ուտեստներից մեկն է Գերմանիայում Սուրբ ծննդյան և Ամանորյա տոնակատարությունների ժամանակ։

Եփելուց առաջ ձկան փորոտիքը հանում են, բայց են մաքրում թեփուկներից և որոշ ժամանակ ընկղմում են աղած տաք ջրի մեջ քացախով և խոտաբույսերով՝ կապտավուն գույնը կայունացնելու համար, այնուհետև արգանակի մեջ եռացնում են սպիտակ գինով, սոխով, սև պղպեղով, մեխակով և թողնում 15-20 րոպե: Երկնագույն գետածածանը մատուցում են ամբողջությամբ մի կտոր կիտրոնով, իսկ որպես կողմնակի ճաշատեսակ՝ խաշած կարտոֆիլով, մաղադանոսով, հարված սերուցքային կարագով և ծովաբողկով թթվասերով։ Ֆրանկոնիայում քացախով խաշված բրատվուրստները կոչվում են «կապույտ ծայրեր»։

Խորհուրդներ, թե ինչպես կարելի է «գայլաձուկը եփել այնպես, որ մատուցելիս կապույտ թվա» պահպանվում է Ն. Պ. Օսիպովի 1790 թվականի «Հին ռուս տնային տնտեսուհին, պահեստապահ կինը և խոհարարուհին» էսսեում։ Գայլաձուկը «աղավնու փետուրով» պատրաստելու համար, ըստ Գ. Ռ. Դերժավինի,, ռուս խոհարարուհի Եկատերինա Ավդեևան խորհուրդ է տվել ճաշատեսակի վրա դնել եփելուց կապույտ դարձած տաք ձուկը, վրան քացախ լցնել և փակել մեկ այլ ուտեստով։ «Կապույտ օձաձուկը կապարով և քացախով» հիշատակվում է Ի. Ս. Տուրգենևի «Գարնանային ջրեր» պատմվածքում գերմանական ճաշի բավականին քննադատական նկարագրության մեջ։

Էռնեստ Հեմինգուեյը «Կարմրախայտի ձկնորսությունը Եվրոպայում» պատմվածքում նշում է, թե ինչպես են պատրաստում կապույտ կարմրախայտը Շվեյցարիայում։ Նրանք այն եփում են գինու քացախի, դափնու տերևի սոուսով՝ կարմիր պղպեղի խառնուրդով: Այս բոլոր համեմունքներից մի քանիսը ավելացվում են եռացող ջրի մեջ և կարմրախայտը եփում են այնքան ժամանակ, մինչև այն կապույտ դառնա: Այս մեթոդով կարմրախայտի հատուկ համը պահպանվում է ավելի լավ, քան ցանկացած այլ դեպքում: Միսը շատ չի եփվում, մնում է վարդագույն և նուրբ։ Այն մատուցում են հալված կարագով և թափանցիկ Սիոնի գինով։

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:Գերմանական խոհանոց
Կատեգորիա:Ձկնային ուտեստներ
Կատեգորիա:Սուրբծննդյան խոհանոց
Merry Christmas (ալբոմ)

***Merry Christmas,*** ամերիկացի երգչուհի-երգահան Մրայա Քերիի չորրորդ ստուդիական և առաջին սուրբծննդյան ալբոմը։ Ալբոմը, որը թողարկել է Columbia Records լեյբլը 1994 թվականի հոկտեմբերի 28-ին, երգչուհու կարիերայի վաղ գագաթնակետին, *Music Box*-ի (1993) և Daydream-ի (1995) միջև, բացի օրիգինալ նյութերից, պարունակում է հայտնի ամանորյա երգերի քավեր տարբերակներ։ Քերին աշխատել է Ուոլթեր Աֆանասիեֆի հետ, ում հետ գրել է բոլոր օրիգինալ տրեկները, ինչպես նաև եղել է Քերիի քավեր նյութի մեկնաբանությունների պրոդյուսերը։ Ալբոմից թողարկվել է երեք սինգլ, որոնցից «All I Want for Christmas Is You»-ը դարձել է բոլոր ժամանակների ամենավաճառվող սինգլներից մեկը և ամենավաճառվող սուրբծննդյան ռինգտոնն ԱՄՆ-ում:

Ալբոմի ժամանակակից սուրբծննդյան թեմայի քննադատական արձագանքը հակասական էր։ Որոշ երաժշտական քննադատներ գովաբանել են «գոսպել և սոուլ ոճով» վոկալը և նույնիսկ այն անվանել են այսօրվա դրությամբ «Քերիի լավագույն ձայնագրությունը»: Ալբոմը, որը իր առաջնաելույթից ի վեր մի քանի անգամ վերահրատարակվել է տարբեր ձևաչափերով, 2019 թվականի դեկտեմբերի դրությամբ ԱՄՆ-ում վաճառվել է 5,7 միլիոն օրինակով և Ամերիկյան ձայնագրման ընկերությունների ասոցիացիան այն հավաստագրել է որպես իննակի պլատինե: Միջազգային մակարդակում այն առաջին հորիզոնական է հասել Ճապոնիայում, Լատվիայում և Լիտվայում: Այն ևս 18 երկրում ընդգրկվել է լավագույն տասնյակում, այդ թվում՝ Ավստրալիայում, Կանադայում, Գերմանիայում, Նիդեռլանդներում, Նոր Զելանդիայում, Շվեդիայում, Շվեյցարիայում և ԱՄՆ-ում: 2024 թվականի դրությամբ «Merry Christmas»-ը ամբողջ աշխարհում վաճառվել է 18 միլիոն օրինակով և հանդիսանում է համաշխարհային պատմության մեջ ամենավաճառվող սուրբծննդյան ալբոմներից մեկը:

## Քննադատների արձագանք
Ալբոմը արժանացել է երաժշտական քննադատների բազմաթիվ դրական արձագանքների։

## Ստեղծագործությունների ցանկ

## Ալբոմի վրա աշխատել են
* Մրայա Քերի՝ վոկալ, բեք վոկալ
* Վալտեր Աֆանասիեֆ՝ ստեղնաշարային գործիքներ, լրացուցիչ ստեղնաշարային գործիքներ, սինթեզատորներ
* Լորիս Հոլանդ՝ սինթեզատորներ, ստեղնաշարային գործիքներ, հարվածային գործիքների ծրագրավորում
* Մարկ Ս. Ռունի՝ բեք վոկալ
* Սինդի Միզել՝ բեք վոկալ
* Մելոնի Դենիելս՝ բեք վոկալ
* Քելի Փրայս՝ բեք-վոկալ
* Շանրա Փրայս՝ բեք վոկալ

## Հիթ շքերթներ և հավաստագրեր
### Հիթ շքերթներ

## Հավաստագրում և վաճառք

## Ծանոթագրություններ
refs=

## Գրականություն
* 

## Արտաքին հղումներ
* 

Կատեգորիա:1994 ալբոմներ
Կատեգորիա:Անգլալեզու ալբոմներ
Կատեգորիա:Փոփ ալբոմներ
Մուհամմադ ալ-Բաշիր

**Մուհամմադ ալ-Բաշիր** (; ), սիրիացի ինժեներ և քաղաքական գործիչ, որը ներկայումս զբաղեցնում է Սիրիայի 70-րդ վարչապետի պաշտոնը: Նա ղեկավարում է Սիրիայի անցումային կառավարությունը 2024 թվականի դեկտեմբերի 10-ից: Նրան 2024 թվականի հունվարի 13-ին Սիրիայի փրկության կառավարության Շուրա խորհուրդը ընտրել է որպես վարչապետ:

## Վաղ կյանք և կրթություն
Ալ-Բաշիրը ծնվել է 1983 թվականին Մաշուն գյուղում, որը գտնվում է Իդլիբի մարզի Ջաբալ Զավիյա շրջանում: Նա 2007 թվականին ավարտել է Հալեպի համալսարանի էլեկտրատեխնիկայի բաժինը: 2011 թվականին ալ-Բաշիրը դարձել է «Սիրիական գազի ընկերության» գազի գործարանի Ճշգրիտ գործիքների բաժնի ղեկավարը։ Սիրիական քաղաքացիական պատերազմի բռնկումից հետո նա դարձել է ալ-Ամալ կրթական ինստիտուտի տնօրենը, որը կրթությամբ է ապահովել պատերազմից տուժած երեխաներին: 2021 թվականին ալ-Բաշիրը Իդլիբի համալսարանում սովորել է շարիաթ և իրավունք, ինչպես նաև հավաստագրվել է վարչական կազմակերպման և նախագծերի կառավարման բնագավառներում:

## Քաղաքական կարիերա
Նախքան նախարար նշանակվելը, ալ-Բաշիրը երկուսուկես տարի աշխատել է որպես իսլամական կրթության հարցերով տնօրեն Փրկության կառավարության ավքաֆի (օժանդակումներ) նախարարությունում: Այնուհետև աշխատել է Զարգացման և հումանիտար հարցերի նախարարությունում որպես ասոցացման հարցերով փոխտնօրեն, ապա տնօրեն: 2022-2023 թվականների ընթացքում Ալի Քեդայի աշխատակազմում զբաղեցրել է Զարգացման և հումանիտար հարցերի նախարարի պաշտոնը:

2024 թվականի հունվարին Փրկության կառավարության Շուրա խորհուրդը քվեարկությամբ ալ-Բաշիրին ընտրել է վարչապետ: Նրա նախընտրական պլատֆորմը կենտրոնացած է եղել էլեկտրոնային կառավարման և կառավարման ավտոմատացման վրա: Նրա վարչակազմը նվազեցրել է անշարժ գույքի վճարները, մեղմացրել պլանավորման կանոնակարգերը և խորհրդակցություններ է սկսել Իդլիբ քաղաքի գոտիավորման պլանի ընդլայնման շուրջ: 2024 թվականի մարտի 5-ին Հայաթ Թահրիր աշ-Շամի դեմ Իդլիբում սկսած ցույցերի և Ռամադանի ընթացքում ալ-Բաշիրը հրամանագիր է ստորագրել, որով համաներում է շնորհել այն ​​բանտարկյալներին, որոնք դատապարտված չեն եղել ծանր հանցագործությունների համար։  

2024 թվականի նոյեմբերի վերջին Հայաթ Թահրիր աշ-Շամը և այլ ընդդիմադիր խմբեր հարձակում են սկսել են Սիրիայի հյուսիսարևմտյան ուղղությամբ, որի արդյունքում գրավել են Հալեպ քաղաքը և ի վերջո նաև մայրաքաղաք Դամասկոսը: Մամուլի ասուլիսի ժամանակ ալ-Բաշիրը հայտարարել է, որ հարձակումը սկսել են ի պատասխան քաղաքացիների վրա  սիրիական կառավարական զորքերի հարձակումների, որի արդյունքում, ըստ նրա, «տասնյակ հազարավոր» քաղաքացիներ են տեղահանվել: 2024 թվականի դեկտեմբերի 4-ին ալ-Բաշիրը մեկնել է Հալեպ՝ վերահսկելու պետական գրասենյակների վերաբացումը՝ գովաբանելով նախորդ կառավարության այն աշխատակիցներին, որոնք վերադարձել են աշխատանքի:  

Հետևելով Ասադի ռեժիմի տապալմանը՝ 2024 թվականի դեկտեմբերի 9-ին Հայաթ Թահրիր աշ-Շամի ղեկավար Աբու Մուհամմադ ալ-Ջուլանիի հետ հանդիպումից հետո ալ-Բաշիրին հանձնարարվել է ձևավորել անցումային կառավարություն, իսկ գործող վարչապետ Մուհամմադ Ղազի ալ-Ջալալին՝ համակարգել իշխանության փոխանցումը: Դեկտեմբերի 10-ին ալ-Բաշիրին պաշտոնապես հանձնարարվել է ղեկավարել Սիրիայի անցումային կառավարությունը մինչև 2025 թվականի մարտի 1:

## Ծանոթագրություններ


Կատեգորիա:Պետության գործող ղեկավարներ
Կատեգորիա:Սիրիայի քաղաքական գործիչներ
Վաուտ Բրամա

**Վաուտ Բրամա** (,), նիդերլանդցի ֆուտբոլիստ, որը խաղացել է կիսապաշտպանի դիրքում։ Նիդերլանդների հավաքականի կազմում անցկացրել է երեք հանդիպում:

## Կարիերա
### Ակումբային կարիերա
Երիտասարդական մակարդակում սկսել է խաղալ «Ալմելո» ակումբում: Իր խաղով հետաքրքրել է «Տվենտեի» սկաուտներին։ 13 տարեկանում հրավիրել են «Տվենտե» ակումբի «ֆարմ» ակումբ: 2005 թվականին ընդգրկվել է հիմնական թիմում։

«Տվենտեի» հիմնական կազմում նորամուտն է նշել մարզիչ Ռինի Կուլինի գլխավորությամբ՝ «Ռոդայի» հետ արտագնա խաղում: 2006 թվականին Ֆրեդ Ռյուտենի գալով կորցրել է տեղը մեկնարկային կազմում։ Սակայն «Տվենտեն» նոր պայմանագիր է առաջարկել, երկարաձգել է պայմանագիրը ակումբի հետ մինչև 2010 թվականը։ 2007/08 մրցաշրջանում դարձել է հիմնական խաղացող՝ անցկացնելով 30 հանդիպում: 2009/10 մրցաշրջանում դարձել է Նիդերլանդների չեմպիոն։ Այս մրցաշրջանում խփել է առաջին գոլը առաջնությունում։ 2010/11 մրցաշրջանում փորձել է իրեն հենակետային կիսապաշտպանի դերում։

2023 թվականի մայիսի 23-ին հայտարարել է մրցաշրջանի ավարտից հետո կարիերան ավարտելու մասին։ Մայիսի 28-ին անցկացրել է կարիերայի վերջին հանդիպումը՝ փոխարինման դուրս գալով «Այաքսի» դեմ առաջնության վերջին տուրում։

### Հավաքական
2009 թվականի նոյեմբերի 10-ին առաջին անգամ հրավիրվել է Նիդերլանդների հավաքական՝ Իտալիայի հավաքականի և Պարագվայի հավաքականի հետ ընկերական խաղերին մասնակցելու: Նորամուտն է նշել Պարագվայի դեմ խաղում։ Առաջին պաշտոնական հանդիպումը անցկացրել է Շվեդիայի հավաքականի հետ:

## Ձեռքբերումներ
* Նիդերլանդների չեմպիոն՝ 2009/10
* Նիդերլանդների գավաթի գավաթակիր՝ 2010/11
* Նիդերլանդների սուպերգավաթի գավաթակիր (2)՝ 2010, 2011
* Նիդերլանդների առաջին դիվիզիոնի հաղթող՝ 2018/19
* Ինտերտոտոյի գավաթի հաղթող՝ 2006

## Վիճակագրություն
### Ակումբային

## Ծանոթագրություններ

Կատեգորիա:Զվոլեի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Ուտրեխտի ֆուտբոլիստներ
Կատեգորիա:Տվենտեի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Ֆուտբոլի կիսապաշտպաններ
Merry Christmas II You

***Merry Christmas II You***, ամերիկացի երգչուհի Մրայա Քերիի երկրորդ տոնական սուրբծննդյան և տասներեքերորդ ստուդիական ալբոմը։ 2010 թվականի նոյեմբերի 2-ին *[[Island Records]]* լեյբլը թողարկել է ալբոմը, որը զբաղեցրել է ամերիկյան *[[Billboard 200]]* հիթ-շքերթի չորրորդ հորիզոնականը և գլխավորել է երկու այլ հիթ-շքերթներ՝ *Top R & B/Hip-Hop Albums* և *Holiday Albums։*

## Քննադատների ակնարկներ
Ալբոմը դրական արձագանքների է արժանացել։ Հիմնվելով միավորների հանրագումարի վրա, ըստ *[[Metacritic]]* կայքի, երգչուհու նոր ալբոմը 100-ից ստացել է 60 միավոր։ Արձագանքների թվում են․ *About.com* (Բիլ Լամբը գովաբանել է ալբոմը՝ գրելով, որ «Մրայա Քերին իսկապես գլուխ է հանում սուրբծննդյան ալբոմներից»), *Joey Guerra of the Houston Chronicle* (*Joey Guerra*-ն գովաբանել է նրան այն բանի համար, որ կարողացել է փոխանցել «նույն հմայությունը», ինչ իր նախորդ սուրբծննդյան «Merry Christmas» ալբոմում, և որ օրգինալ երգերը «սերտորեն» տեղավորվում են սուրբծննդյան դասականների մեջ: «Այստեղ բավականաչափ քաղցր ոգի կա, որպեսզի արձակուրդները լինեն զվարճալի, երաժշտական և աշխույժ»), AllMusic (Սթիվեն Թոմաս Էրլևայնը նշել է, որ չորս նոր օրիգինալ կոմպոզիցիաներ ալբոմին տվել են «կենդանի ժամանակակից զգացողություն»), BBC, *[[Rolling Stone]]*, *Slant Magazine*, *The Village Voice*։

## Առևտրային հաջողություն
Ալբոմը առաջնաելույթ է ունեցել ամերիկյան *Billboard 200* հիթ-շքերթի չորրորդ հորիզոնկանում՝ 55,000 տպաքանակով։ Այն դարձել է երգչուհու 16-րդ ձայնասկավառակը, որը հայտնվել է ԱՄՆ-ի լավագույն տասնյակում, և դարձել է պատմության մեջ երրորդ երգչուհին այդ ցուցանիշով՝ զիջելով միայն Մադոննային 19 սկավառակով և Բարբրա Ստրեյզանդին՝ 30 սկավառակով։ Նաև գլխավորել է երկու այլ հիթ-շքերթներ՝ *Top R&B / Hip-Hop Albums* և *Holiday Albums*։ 2011 թվականի հունվարի 11-ին ավելի քան 0,5 միլիոն օրինակ տպաքանակով ալբոմը ստացել է «Recording Industry Association of America (RIAA)» ոսկե հավաստագիրը։ 2018 թվականի նոյեմբերին ԱՄՆ-ում վաճառվել է 587,000 օրինակ։

## Ստեղծագործությունների ցանկ

## Հավաստագրում և վաճառք

|}

## Ծանոթագրություններ

Կատեգորիա:2010 ալբոմներ
Կատեգորիա:Փոփ ալբոմներ
Christmas Song Book (ալբոմ, Հելեն Մերիլ)

***Christmas Song Book***, ամերիկացի երգչուհի Հելեն Մերիլի սուրբծննդյան ստուդիական ալբոմը, որը թողարկվել է 1991 թվականին Victor լեյբլում Ճապոնիայում և ԱՄՆ-ում։

## Քննադատական արձագանքներ

AllMusic-ից Սքոթ Յանոուն ասել է. «Երգչուհի Հելեն Մերիլի այս սուրբծննդյան ջազային սկավառակը շատ անակնկալներ չի մատուցում երգացանկում (բացառությամբ, հնարավոր է, «If I Were a Bell»-ի ներառման) կամ Թորի Զիտոյի գործիքավորման: Մերիլը լավ կարգավիճակում է կամ երգում է քառյակի հետ, որը ներառում է տրոմբոնահար Ջիմ Պյուին և դաշնակահար Զիտոյին, կամ նրան ուղեկցում է լարային նվագախումբը, որի կազմում է նաև ֆլյուգելհորնիստ Արտ Ֆարմերը։  Մել Տորմեն միանում է «The Christmas Song»-ում իր տպավորություններով կիսվելու, մնացածում երաժշտությունը հաճելի է, բայց կանխատեսելի»։

## Երգացանկ
* "O Christmas Tree" (Alan Merrill / traditional)
* "Let It Snow! Let It Snow! Let It Snow!" (Sammy Cahn, Jule Styne)
* "Nature Boy" (Eden Ahbez)
* "Silent Night" (Franz Gruber, Joseph Mohr)
* "Christmas Lullaby" (Alan Merrill, Torrie Zito)
* "Winter Wonderland" (Felix Bernard, Dick Smith)
* "Snowfall" (Claude Thornhill)
* "The Christmas Song" (Mel Tormé, Robert Wells)
* "Coventry Carol" (Traditional)
* "A Child Is Born" (Thad Jones)
* "Away in a Manger" (Traditional)
* "White Christmas" (Irving Berlin)
* "If I Were a Bell" (Frank Loesser)
* "Have Yourself a Merry Little Christmas" (Ralph Blane, Hugh Martin)

## Ծանոթագրություններ

Կատեգորիա:1991 ալբոմներ
Լեդի Օրաքլ

**Լեդի Օրաքլ** (), Մարգարեթ Աթվուդի վեպը, որը ծաղրում է գոթական սիրավեպերն ու հեքիաթները։ Այն առաջին անգամ հրատարակվել է McClelland and Stewart-ի կողմից 1976 թվականին։

## Սյուժե
Վեպի գլխավոր հերոսուհին ՝Ջոան Ֆոսթերը, վերհիշում է իր անցյալը: Նախ, մենք իմանում ենք նրա մանկության մասին, երբ նա ավելորդ քաշ ուներ, և մայրը միշտ քննադատում էր նրան։ Ավելի ուշ, չափահաս դառնալով, Ջոանը թաքցնում է իր կյանքի որոշ հատվածներ ամուսնուց՝ Արթուրից, որը երկբևեռ խանգարում ունի։ Նա գաղտնի է պահում գրողի իր կարիերան, անցյալի սիրավեպը լեհ կոմսի հետ և հարաբերությունները  «Թագավորական խոզուկ» կեղծանվամբ կատարողական արտիստի հետ:

Դրանից հետո Ջոանը հրատարակում է ֆեմինիստական պոեզիայի մի գիրք, որը բեկումնային հաջողություն է գրանցում, սակայն նա իրեն ճնշված է զգում հանկարծակի ձեռք բերված փառքից: Ջոանը սկսում է խուճապի մատնվել, երբ ինչ-որ մեկը փորձում է շանտաժի ենթարկել նրան իր գաղտնիքները բացահայտելուց հետո: Իր երկու ծանոթների օգնությամբ նա կեղծում է իր մահը, ապա փախչում Իտալիա։

## Մրցանակներ
1977 թվականին վեպը Մարգարետ Գիբսոնի *«Թիթեռների թաղամաս»* պատմվածքների ժողովածուի հետ միասին Տորոնտոյի քաղաքի գրքի մրցանակի հաղթող է ճանաչվել: 1978 թվականին Periodical Distributors of Canada-ում որպես փափուկ շապիկով հրատարակված լավագույն գեղարվեստական գիրք մրցույթում այն երկրորդ տեղն է զբաղեցրել  Ռոբերթսոն Դեյվիսի «*Հինգերորդ բիզնես»* վեպից հետո:

## Ծանոթագրություններ

Կատեգորիա:1970-ականների վերպեր
Արևմտյան սլավոններ

**Արևմտյան սլավոններ** (ռուս.՝ Западные славяне), սլավոնական ժողովուրդների խումբ, որոնք սահմանվում են աշխարհագրական և լեզվաբառարանային հատկանիշներով։

9-րդ դարից ի վեր արևմտյան սլավոնների մեծ մասն ընդունել է հռոմեական կաթոլիկությունը՝ այդպիսով անցնելով լատինական եկեղեցու մշակութային ազդեցության տակ՝ ընդունելով լատինական այբուբենը և հակված լինելով ավելի սերտորեն ինտեգրվել Արևմտյան Եվրոպայի մշակութային և մտավոր զարգացումներին, քան արևելյան սլավոնները, որոնք ընդունեցին արևելյան ուղղափառ քրիստոնեությունը և կիրիլյան այբուբենը։330px|thumb|right|Սլավոններ, Արևմտյան և Արևելյան սլավոններ

Արևմտյան սլավոններին պատկանում են հետևյալ ժողովուրդները և ազգությունները.

* լեհեր՝ 60 միլիոն մարդ;
* չեխեր՝ 10-12 միլիոն մարդ;
* սլովակներ՝ 6-7 միլիոն մարդ;
* մորավներ՝ 560 հազար մարդ (չեխերի էթնիկական խումբ);
* կաշուբներ՝ 500 հազար մարդ;
* սորբեր՝ 60-70 հազար մարդ։

Նրանք անջատվել են ընդհանուր սլավոնական խմբից մոտ 7-րդ դարում և 8-9-րդ դարերին ստեղծել են անկախ պետություններ Կենտրոնական Եվրոպայում: Արևմտասլավոնական լեզուները բաժանվել են իրենց պատմականորեն վավերացված ձևերի ընթացքում 10-14-րդ դարերում:

## Ծանոթագրություններ

Կատեգորիա:Արևմտյան սլավոններ
Կատեգորիա:Եվրոպայի ազգեր
Կատեգորիա:Սլավոնական ազգեր
My Favorite Time of the Year

***My Favorite Time of the Year***, ամերիկացի երգչուհի Դայոն Ուորվիքի 32-րդ ստուդիական ալբոմը, որը թողարկվել է 2004 թվականի հոկտեմբերի 26-ին EMI Records լեյբլում։

## Ալբոմի մասին
Սա Դայոն Ուորվիքի առաջին սուրբծննդյան ալբոմն է և միակ ալբոմը, որը թողարկվել է DMI Records-ում: «My Favorite Time of the Year»-ը բաղկացած է տասներեք թրեքից, որոնցից տասներկուսը ներկայացնում են սուրբծննդյան ստանդարտների և երգերի քավեր տարբերակներ, դրանցից մեկը դուետ է Գլեդիս Նայթի հետ, ալբոմի միակ նոր երգը՝ «I Believe in Christmas», գրվել և ձայնագրվել է Բեբե Վինանսի հետ դուետով։  Ձայնագրության պրոդյուսերն է Թենա Ռիքս Քլարկը։

Ալբոմը հասել է 49-րդ հորիզոնականին ԱՄՆ-ի լավագույն տոնական ալբոմների հիթ-շքերթում։

## Երգացանկ

## Թողարկման պատմություն

## Ծանոթագրություններ

Կատեգորիա:2004 ալբոմներ
Ազատամարտիկների փողոց (Արտաշատ)

**Ազատամարտիկների փողոց**, փողոց Հայաստանի Արարատի մարզի Արտաշատ քաղաքում։ Փողոցն անվանակոչվել է Արտաշատի քաղաքային խորհրդի գործկոմի 1995 թվականաի ապրիլի 27-ի թիվ 11 արձանագրության որոշմամբ՝ ի պատիվ Արցախյան ազատամարտի ազատամարտիկների։

## Տվյալներ
Փողոցը սկսվում է Արտաշատ-Վերին Արտաշատ ավտոճանապարհից (Տ-2-30), և ձգվելով դեպի հարավ-արևմուտք, ավարտվում է Խաչատուր Աբովյան փողոցի վերջնամասում։ 

## Սկիզբ առնող փողոցներ
* Կոմիտասի փողոց
* Կամոյի փողոց
* Ավետիք Իսահակյան փողոց
* Օգոստոսի 23-ի փողոց

## Ծանոթագրություններ

Կատեգորիա:Արտաշատի փողոցներ
Սիգմա TV

**Սիգմա TV** (*Սիգմա ԹիՎի*) — Հայաստանի հանրային հեռուստաընկերությանը պատկանող ընկերություն։ Այն նախատեսված է եղել Հանրային հեռուստաընկերության համար հաղորդումների և սերիալների արտադրության համար, ինչպես նաև եթեր էր թողարկում ալիքի հաղորդումները արբանյակային եղանակով։

## Պատմություն
Ընկերությունը հիմնադրվել է 2003 թվականի մարտի 22–ին Նորայր Մխոյանի կողմից, և գրանցված էր Երևան քաղաքի Մալաթիա–Սեբաստիա վարչական շրջանում։ Չնայած այդ հանգամանքին, ընկերությունը հիմնականում գործում էր ռադիոտան շենքում։

2004–2008 թվականներին ընկերությունը հանդիսացել է Նոր Ալիք հեռուստաալիքի հաղորդումների արտադրողը, որի առաջին հաղորդումներից մեկը «Բոնուս» ինտելեկտուալ խաղն էր։

2005 թվականի հունվարի 20–ին «Սիգմա ԹիՎի»–ն հիմնադրում է «Ինդիվիդում Մեդիա» սահմանափակ պատասխանատվությամբ ընկերությունը, որը նախատեսված էր Հանրային հեռուստաընկերության և Նոր Ալիքի համար գովազդների արտադրության և հովանավորչական փաթեթների վաճառքի համար։ Ինդիվիդում Մեդիան համագործակցում էր շուրջ 50 գովազդային գործակալությունների հետ Հայաստանում և ամբողջ աշխարհում, ինչպես նաև մասնակցություն ուներ ընթացիկ գովազդների ստեղծման գործում։

2006 թվականին հիմանդրվում է «Ուլիսես Մեդիա»–ն, որը հեռարձակում է «Նոր Ռադիո»–ն, և 2007 թվականին հանդիսանում էր Նյումեգ հրատարակչության ամսագրի թողարկողը։

2008–2011 թվականներին «Սիգմա ԹիՎի»–ն դարձել էր Արարատ հեռուստաալիքի հաղորդումների բացառիկ արտադրողը։

2012 թվականին ընկերությունը դադարեցրել է իր գործունեությունը, ապա ԹԻՎ ԵԿԴ/3806/02/15 քաղաքացիական գործով դատական ծանուցագրին համաձայն՝ «Հայբիզնեսբանկ ՓԲԸ»–ը վարույթ կազմակերպեց գումար բռնագանձելու Սիգմա TV–ից, փոխկապակցված անձ Արման Սիմոնյանից, և ևս մի քանի կազմակերպություններից, որոնց ցանկում հետևյալ ընկերություններն էին․

* Ինդիվիդում մարկետինգ գրուպ ՍՊԸ,
* Ինդիվիդում մեդիա ՍՊԸ,
* Ադվերթայզինգ ինթերնեյշնլ մարկետինգ գրուպ ՍՊԸ,
* Ուլիսե ֆուտբոլային ակումբ ՍՊԸ,
* Ֆիլմզ մարկետինգ գրուպ ՍՊԸ։

## Հաղորդավարներ
* Անի Երանյան
* Աննա Կոկչյան
* Ավետ Բարսեղյան
* Աշոտ Ղազարյան
* Արմուշ
* Արման Մարգարյան
* Արսեն Գրիգորյան
* Արևիկ Գևորգյան
* Բելլա Վարդանյան
* Գոհար Գասպարյան
* Դինա Ավետիսյան
* Թինա Կանդելակի
* Իրինա Թովմասյան
* Լուսինե Բադալյան
* Կարեն Բաբաջանյան
* Կարինա Դանելյան
* Կարինե Սահակյան
* Մամիկոն Սիմոնյան
* Մեսրոպ Առաքելյան
* Սարգիս Մնոյան
* Վահագն Գրիգորյան
* Ֆելիքս Խաչատրյան

## Հաղորդումներ
* 32 ատամ,
* Ազատ թեմա,
* Թեժ անկյուն,
* Հայկական էստրադա,
* Թոփ 10,
* Թեժ տասնյակ,
* Երկու աստղ,
* Ռուբիկոն,
* Բոնուս,
* Էներջի,
* Թայմ աութ,
* Ավտոթեստ,
* Եվրոթոփ,
* 50 SMS,
* Մենք ու նրանք,
* Ռոսինանտ,
* Դեղին էջեր,
* Քնելուց առաջ,
* Աննատացիա,
* Իրական շոու,
* Կինո կիքս,
* Երրորդ աչք,
* Օտար խաղեր,
* Բարի ախորժակ,
* Առողջարան,
* Հմուտ ձեռքեր,
* Հեքիաթն է կանչում,
* Ժուկով ժամանակով,
* Պատրաստված է ԽՍՀՄ-ում,
* Մեր ռետրոն,
* Կատվի դրախտ,
* Կյանքի կարուսել,
* Ոսկե կլառնետ։

### Սերիալներ
* Լքվածները,
* Որբերը,
* Հրեշտակների դպրոցը։

## Ծանոթագրությունների ցանկ


## Արտաքին հղումներ

Կատեգորիա:Ընկերություններ այբբենական կարգով
Կատեգորիա:Հայ կինոարտադրողներ
Կատեգորիա:Կինոարտադրողներ
Վախթանգ Գոմելաուրի

**Վախթանգ Գոմելաուրի** (, ), վրացի պետական գործիչ։ Վրաստանի Ներքին գործերի ներկայիս նախարարը:

## Կենսագրություն
Ավարտել է Վրաստանի ֆիզիկական դաստիարակության և սպորտի պետական ակադեմիան։

1994-2003 թվականներին աշխատել է Պետական անվտանգության հատուկ ծառայությունում։ Հաջորդ տասը տարին աշխատել է Վրաստանի ՆԳՆ անվտանգության ոստիկանության վարչությունում։ Մի քանի տարի եղել է Վրաստանի վարչապետ Բիձինա Իվանիշվիլիի անվտանգության պետը։

2013 թվականի մարտի 22-ից 2014 թվականի դեկտեմբերի 11-ը եղել է Վրաստանի ներքին գործերի փոխնախարարը։ 2014 թվականի դեկտեմբերի 11-ից մինչև 2015 թվականի հունվարի 26-ը ՆԳ նախարարի առաջին տեղակալը։ 2015 թվականի հունվարի 26-ից օգոստոսի 1-ը ղեկավարել է Վրաստանի ներքին գործերի նախարարությունը։

2015 թվականի օգոստոսի 1-ից մինչև 2019 թվականի սեպտեմբերի 8-ը եղել է Վրաստանի պետական անվտանգության ծառայության ղեկավարը։ Պաշտոնը ստանձնելուց հետո Վրաստանին սպառնացող վտանգների թվում ավելացրել է «Իսլամական պետությունը»։ Պետական անվտանգության գեներալ-լեյտենանտ է:

2019 թվականի սեպտեմբերի 8-ին նշանակվել է Վրաստանի ներքին գործերի նախարար։ Խոստացել է բարեփոխել Ներքին գործերի նախարարությունը՝ երկրում անվտանգության մակարդակը և հանցագործությունների հետաքննության արդյունավետությունը բարձրացնելու նպատակով։ Ըստ նրա՝ հիմնական նորամուծությունները լինելու են քրեական ոստիկանության բաժնում՝ հատկապես հետաքննության առումով։ Նախատեսում է թարմացնել Քրեական դատավարության օրենսգիրքը:

Տիրապետում է անգլերենին և ռուսերենին: Ամուսնացած է, ունի երկու երեխա։

## Ծանոթագրություններ

## Արտաքին հղումներ
* Վախթանգ Գոմելաուրի ՝ Վրաստանի ՆԳՆ պաշտոնական կայք
* Վախթանգ Գոմելաուրի կենսագրությունը
* ვახტანგ გომელაური - Վրաստանի Ազգային խորհրդարանական գրադարանի կայք

 
Կատեգորիա:21-րդ դարի վրացի քաղաքական գործիչներ
Կատեգորիա:Վրաստանի նախարարներ
Կատեգորիա:Վրաստանի քաղաքական գործիչներ
Կատեգորիա:Վրացական երազանք կուսակցության անդամներ
Wild Christmas

***Wild Christmas***, ամերիկացի դերասանուհի և երգչուհի Մեյ Ուեսթի սուրբծննդյան ալբոմը, որը թողարկվել է 1966 թվականին *Dragonheart Records* լեյբլում։

## Ալբոմի մասին
Ձայնասկավառակը ձայնագրվել և թողարկվել Է Ուեսթի հաջող ռոքնռոլ դեբյուտից՝ «Way Out West»-ից (Tower Records) հետ անմիջապես հետո։  Այս ձայնասկավառակի պրոդյուսերը եղել է Դևիդ Մալետը, որը մասնակցել էր նաև նրա նախորդ ալբոմի ստեղծմանը։ 

Ձայնասկավառակը պարունակում է ընդամենը ութ երգ և անսովոր կարճ է այն ժամանակահատվածի համար, երբ երկար ձայնագրությունների մեծ մասն ուներ տասնմեկ կամ տասներկու երգ: Թրեքների թվում են Էլվիս Փրեսլիի երգացանկից հայտնի սուրբծննդյան երգերը («Santa Claus Is Back in Town», «Santa Bring My Baby Back (To Me)»), Էրտա Քիտի երգացանկից «Santa Baby», ինչպես նաև The Beatles-ի ոչ այնքան սուրբծննդյան «With Love from Me to You» երգերը։  Բացի այդ, Ուեսթը երգի մեջ ներառել է սեփական բառերը՝ պարոդիայի էֆեկտի համար։ 

Այս ալբոմը թողարկվել է Dagonet Records փոքր լեյբլի կողմից և չի կարողացել հայտնվել չարթերում։ Այն վերահրատարակվել է մեկ այլ անունով 1980 թվականի դեկտեմբերին՝ խառնված թրեքլիստով և այլ ձևավորմամբ։  2009 թվականին այն հայտնվել է «Christmas Classics» խորագրով թվային ձևաչափով՝ պահպանելով 1980 թվականի թրեքլիստը, բայց կրկին շապիկի այլ պատկերով։  «Wild Christmas»-ը երբեք չի վերահրատարակվել CD-ով, բայց 2013 թվականին այն թողարկվել է նույն CD-ով՝ Ուեսթի դեբյուտային «The Fabulous Mae West»-ի հետ։  2015 թվականին ալբոմը, ի վերջո, թողարկվել է թվային երաժշտական հարթակներում՝ պահպանելով օրիգինալ թրեքլիստը և շապիկի պատկերը։

## Երգացանկ
### Օրիգինալ թողարկում
; Կողմ Ա
#"Merry Christmas Baby" (Lou Baxter, Johnny Moore) – 1:54
#"Santa Baby" (Joan Javits, Philip Springer) – 3:06
#"Santa Come Up to See Me" (David Allen, Dennis Trerotola) – 2:28
#"Put the Loot in the Boot Santa" (Quint Benedetti) – 2:12
; Կողմ Բ
#"Santa Claus Is Back in Town" (Jerry Leiber and Mike Stoller) – 2:46
#"My New Year's Resolution" (David Mallet, Mae West) – 2:45
#"Santa Bring My Baby Back to Me" (Aaron Schroeder, Claude Demetrius) – 2:34
#"With Love from Me to You" (Ջոն Լենոն, Փոլ ՄաքՔարթնի) – 2:19

### Mae in December / ''Christmas Classics''
; Կողմ Ա
#"Santa Come Up to See Me" – 2:29
#"Santa, Bring My Baby Back to Me" – 2:36
#"Merry Christmas, Baby" – 1:57
#"Santa Claus Is Back in Town" – 2:48
; Կողմ Բ
#"Put the Loot in the Boot, Santa" – 2:14
#"With Love from Me to You" – 2:21
#"Santa Baby" – 3:09
#"My New Year's Resolution" – 2:47

## Ծանոթագրություններ

Կատեգորիա:1966 ալբոմներ
Նոր Ամբերդի կայան

**Նոր Ամբերդի կայան**, տիեզերական ճառագայթների հետազոտության կենտրոն Հայաստանում։ Ստեղծվել է 1960-ին, Արագածի լանջին, ծովի մակերևույթից 2050 մ բարձրության վրա, Ա․ Ի․ Ալիխանյանի և Գ․ Հ․ Մարիկյանի ղեկավարությամբ։ Կայանում հետազոտվել են բարձր էներգիայի տիեզերական ճառագայթների և ատոմի միջուկի փոխազդեցության պրոցեսները, տիեզերական ճառագայթների հադրոնային բաղադրիչի կազմը և իմպուլսային բաշխումը, որոնք կարևոր նշանակություն ունեն նյութի կառուցվածքի և տիեզերական ճառագայթների ծագման հարցերի պարզաբանման համար։ Առաջին անգամ Նոր Ամբերդի կայանում է իրականացվել կայծային խցիկների և իոնացման կալորիմետրի համատեղ աշխատանքը, իսկ մագնիսական դաշտում տեղադրված կայծային խցիկում արձանագրվել են տիեզերական ճառագայթների կորագիծ հետքեր։ Այդ արդյունքները կիրառություն են գտել աշխարհի շատ լաբորատորիաներում։ Նոր Ամբերդի կայանում հիմնադրվել և գործել է Նոր Ամբերդի միջազգային դպրոցը։ 

Կատեգորիա:Արագածոտնի մարզի ուսումնական հաստատություններ
Կատեգորիա:Աստղագիտությունը Հայաստանում
Կատեգորիա:1960 հիմնադրումներ Հայաստանում
Նոր Ամբերդի միջազգային դպրոց

**Նոր Ամբերդի միջազգային դպրոց**, Նոր Ամբերդի տեսական և փորձարարական ֆիզիկայի դպրոց, տարրական մասնիկների ֆիզիկայի արդի հարցերին նվիրված տասնօրյա դասընթացներ, որոնք կազմակերպվել են Երևանի ֆիզիկայի ինստիտուտի նախաձեռնությամբ՝ տիեզերական ճառագայթների հետազոտման Նոր Ամբերդի կայանում և Երևանում։ Դպրոցի նստաշրջանները կայացել են ամեն տարի՝ 1961–66-ի ընթացքում, ինչպես նաև 1972-ին և 1975-ին։ Նոր Ամբերդի միջազգային դպրոցի խնդիրն էր երիտասարդ գիտաշխատողների լայն շրջաններին հասցնել տարրական մասնիկների ֆիզիկայի բնագավառի վերջին կարևոր նվաճումները։ Դասախասություններ կարդալու են հրավիրվել սովետական և արտասահմանյան ականավոր ֆիզիկոսներ։ Դպրոցի աշխատանքներին մասնակցել են ՍՍՀՄ ԳԱ ակադեմիկոսներ Ա․ Միգդալը, Բ․ Պոնտեկորվոն, Վ․ Համբարձումյանը, Յա․ Զելդովիչը, թղթակից անդամներ Ա․ Ալիխանյանը, Լ․ Օկունը, ՀՍՍՀ ԳԱ ակադեմիկոսներ Գ․ Ղարիբյանը, Հ․ Վարդապետյանը, ԱՄՆ–ից՝ Մ․ Գել Մանը, Ջ․ Բյորկենը, Լ․ Լեդերմանը, Լ․ Յուանը և շատ ուրիշներ։ Դասախոսությունները և դրանց քննարկումները համաշխարհային ճանաչում ունեցող գիտնականների մասնակցությամբ զգալիորեն նպաստել են Սովետական Միության առաջատար գիտական կենտրոններից գործուղված երիտասարդ գիտնականների որակավորման բարձրացմանը, գիտական մտահորիզոնի ընդլայնմանը։ 

Նոր Ամբերդի միջազգային դպրոցը իր տեսակի մեջ առաջինն էր Սովետական Միությունում, և նրա հաջողությունը խթան ծառայեց գիտական որակավորման բարձրացման այդ նոր ձևի զարգացման համար։ Դպրոցի նստաշրջանների կազմակերպման և զեկուցումների (որոնցից մի քանիսը թարգմանվել են անգլերեն) հրատարակման գործում կարևոր դեր են կատարել Ա․ Ի․ Ալիխանյանը, Երևանի, Մոսկվայի և Լենինգրադի մի շարք գիտնականներ («Ուժեղ և թույլ փոխազդեցությունների տեսության հարցեր», 1962, ռուս․, «Տարրական մասնիկների ֆիզիկայի հարցեր», 1962, 1963, 1964, 1966, 1975, ռուս․)։ 

## Արտաքին հղումներ

## Ծանոթագրություններ

Կատեգորիա:Արագածոտնի մարզի ուսումնական հաստատություններ
Կատեգորիա:Աստղագիտությունը Հայաստանում
Ավրամ Հերշկո

**Ավրամ Հերշկո** (, , ), հունգարա-իսրայելցի կենսաքիմիկոս, 2004 թվականին արժանացել է Քիմիայի Նոբելյան մրցանակի։

## Կենսագրություն
Նա ծնվել է Կարչագում, Հունգարիա, հրեական ընտանիքում, Հերսկո Ֆերենց անվամբ, Շոշանա/Մարգիտ Մանչիի և Մոշե Հերշկոյի որդին՝ երկուսն էլ ուսուցիչներ էին։
Երկրորդ համաշխարհային պատերազմի տարիներին նրա հայրը ստիպված է եղել ծառայել հունգարական բանակում, իսկ հետո խորհրդային բանակի կողմից գերի է վերցվել։ Ավրամի ընտանիքը տարիներ շարունակ ոչինչ չգիտեր հոր հետ կատարվածի մասին։ Ավրամին, նրա մորն ու ավագ եղբորը՝ Խայմ/Լասլո «Լաչին» տեղավորվել են Սոլնոկի գետտոյում: Գետտոյի վերջին օրերին հրեաների մեծ մասն ուղարկվեց մահապատժի Օսվենցիմում, բայց Ավրամին և նրա ընտանիքին հաջողվեց նստել գնացք և տեղափոխվել Ավստրիայի համակենտրոնացման ճամբար, որտեղ նրանք աշխատեցին մինչև պատերազմի ավարտը: Ավրամը և նրա մայրն ու եղբայրը վերապրեցին պատերազմը և վերադարձան իրենց տուն: Նրանց հայրը նույնպես վերադարձավ։

1950 թվականին Հերշկոն և իր ընտանիքը գաղթեցին Իսրայել և հաստատվեցին Երուսաղեմում։ 1965 թվականին Նա  ստացել է մագիստրոսի, իսկ 1969 թվականին՝ իր դոկտորի կոչում Երուսաղեմի Եբրայական Համալսարանի Հադասա բժշկական կենտրոնից: Նա Սան Ֆրանցիսկոյի Կալիֆորնիայի համալսարանի հետդոկտորանտ էր: Հետագայում նա դարձավ Հայֆայի Տեխնիոնի Ռապպապորտի բժշկության ֆակուլտետի վաստակավոր պրոֆեսոր և Նյու Յորքի համալսարանի Գրոսմանի բժշկական դպրոցի դոցենտ:

2004 թվականին Ահարոն Չիխանովերի և Իրվին Ռոուզի հետ համատեղ նա արժանացել է քիմիայի Նոբելյան մրցանակի՝ ուբիքվիտինի միջնորդավորված սպիտակուցի քայքայման հայտնաբերման համար։ Ubiquitin-proteasome համակարգը կրիտիկական դեր ունի բջիջների հոմեոստազի պահպանման գործում և ենթադրվում է, որ պատճառ է այնպիսի հիվանդությունների զարգացման և խորացման, ինչպիսիք են քաղցկեղը, մկանային և նյարդաբանական հիվանդությունները, իմունային և բորբոքային հռտևանքները:

Նրա ներդրումը գիտության մեջ ուղղակիորեն օգնեց իր վաղեմի ընկերներից մեկին բուժել քաղցկեղից։

## Ծանոթագրություններ

Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Իսրայելցի ակադեմիկոսներ
Կատեգորիա:Իսրայելցի բժիշկներ
Կատեգորիա:Հոլոքոստից փրկվածներ
Կատեգորիա:Հունգարացի գիտնականներ
Կատեգորիա:Հունգարացի քիմիկոսներ
Օգոստոսի 23-ի փողոց (Արտաշատ)

**Ազատամարտիկների փողոց**, կենտրոնական փողոց Հայաստանի Արարատի մարզի Արտաշատ քաղաքում։ Փողոցն անվանակոչվել է ի նշանավումն՝ Հայկական ԽՍՀ Գերագույն խորհրդի կողմից Հայաստանի անկախության հռչակագրի ընդունման օրվան, որը տեղի է ունեցել 1990 թվականի օգոստոսի 23-ին:

## Տվյալներ
Փողոցը սկսվում է Մրգավան գյուղի Մարշալ Բաղրամյան փողոցից, և ձգվելով դեպի հարավ-արևելք, ավարտվում է Շահումյան գյուղի Հոկտեմբերյան փողոցի սկզբնամասում։ 

## Սկիզբ առնող փողոցներ
* Սպանդարյան փողոց
* Նալբանդյան փողոց
* Կամոյի փողոց
* Րաֆֆու փողոց
* Մռավյան փողոց
* Երևանյան փողոց
* Մխչյան փողոց
* Գայի փողոց
* Խարազյան փողոց
* Շահումյան փողոց
* Արազի փողոց
* Թորոմանյան փողոց

## Հատող փողոցներ
* Արամ Խաչատրյան փողոց
* Մյասնիկյան փողոց
* Սամվել Հակոբյան փողոց
* Աթարբեկյան փողոց
* Մարքսի փողոց
* Իսակովի փողոց
* Աճառյան փողոց
* Օրբելի փողոց
* Կասյան փողոց
* Այվազովսկու փողոց
* Ակսել Բակունցի փողոց

## Նշանակալի օբյեկտներ
* №21 Արարատի մարզային գրադարան
* №25 Արտաշատի Հայկ Կտրակյանի անվան թիվ 3 հիմնական դպրոց
* №60 Արարատի մարզպետարան
* №60 «Արարատ» մարզային թերթի գրասենյակ
* №62 Արտաշատի համայնքապետարան
* №62ա Արարատի մարզի մարզային հեռուստաընկերություն
* №64 Արտաշատի Շառլ Ազնավուրի անվան մշակույթի կենտրոն
* №64 «Աբելյան» արվեստի դպրոց
* №101 Արտաշատի Ամո Խարազյանի անվան պետական թատրոն
* №101 Արտաշատի համալիր մանկապատանեկան մարզադպրոց
* №109 Արտաշատի գեղագիտական կենտրոն
* №145 Արտաշատի պահածոների գործարան (Արտֆուդ)

Կատեգորիա:Արտաշատի փողոցներ
Հին տարվա այրում

մինի|Հին տարվա խրդվիլակը պաշտպանիչ դիմակով: 2020 թվական
**Հին տարվա այրում,** հին նախատոնական սովորույթ Էկվադորում, որը փոխառվել է նաև Հարավային Ամերիկայի մի շարք այլ երկրներում, մասնավորապես Կոլումբիայում և Պերուում: Դեկտեմբերի 31-ին Էկվադորում այրվում են հին թերթերից և թեփից պատրաստված անձնավորված կերպարանքները՝ դեմքի փոխարեն տարբեր դիմակներով, որոնք ներկայացնում են տարեվերջը՝ ներառյալ քաղաքական գործիչների, մարզիկների, կինոյի հերոսների, կոմիքսների և մուլտհերոսների: Ծեսը խորհրդանշում է մի շրջափուլի ավարտը և մյուսի ծնունդը և նշանակում է հրաժեշտ անցնող տարվան և դրանում ապրած բոլոր անախորժություններին ու դժվարություններին՝ դրական հույզերի ու հաջողության հույսով, որ կբերի գալիք տարին:

Հին տարվա խրտվիլակ այրելու էկվադորյան ծեսի ծագման մի քանի վարկածներ կան։ 1930 թվականին գուայակիլցի պատմաբան Մոդեստո Չավես Ֆրանկոն պատմում է իսպանացի միսիոներների կողմից Ավագ շաբաթվա ընթացքում գրոտեսկային խրտվիլակների լցոնումների մասին, որոնք խորհրդանշում էին հրեաներին՝ ի պատասխան Հուդա Իսկարիովտացու դավաճանության: Չավես Ֆրանկոյի որդին՝ լրագրող և պատմաբան Ռոդրիգո Չավես Գոնսալեսը, հիմնվելով իր տատիկի պատմությունների վրա, 1961 թվականին առաջարկել է հին տարին այրելու քաղաքական տարբերակ. անկարգություններից վախենալով՝ Էկվադորի նախագահ Գաբրիել Գարսիա Մորենոն արգելել է Գուայակիլում 1871 թվականի դեկտեմբերի 31-ին ցանկացած տոնական միջոցառում անցկացնել։ Այնուամենայնիվ, ծիծաղելի խրտվիլակ պատրաստած մի քանի երիտասարդներ գնացել են վարչակազմ՝ այն այրելու թույլտվություն ստանալու համար։ Հայտնաբերվել է, որ խրտվիլակը նման է Ջոն Գաբրիելին, և այն անմիջապես ոչնչացվել է, իսկ հեղինակները երկու օրով ուղարկվել են բանտ։  Էկվադորում հին տարին այրելու ավանդույթը պատմաբանները կապում են նաև 1895 թվականին Գուայակիլում դեղին տենդի համաճարակին, երբ մահացածների հագուստը փողոցում այրում էին որպես սանիտարական միջոց: 1972 թվականին հետազոտող Մարթա Տոմալա դե Ֆլորենսիան հրապարակեց իսպանացի Պեդրո Միլլերի գրառումները,ով ժամանել է Էկվադոր 1870 թվականին և նույնիսկ այդ ժամանակ դիտել է արձանիկների այրման ծեսը, որը գոյություն ուներ հասարակության ստորին շերտերում՝ աբորիգենների և մեստիզոների շրջանում:
մինի|Հին տարվա այրումը Կոլումբիայում
Հին տարին այրելու ավանդույթի ամենավաղ վկայությունները թվագրվում են 1897 թվականին, երբ 1896 թվականի հոկտեմբերին Գուայակիլի հրդեհից հետո քաղաքացիները, մոռանալով վերապրած սարսափը, փողոցներում աղմկոտ նշում էին հին տարվա մահը և Նոր տարվա սկիզբը։ Իտալացի բնագետ Էնրիկո Ֆեստան գրառումներ է թողել այն մասին, որ դիմակահանդեսային զգեստներով մարդիկ թաղման թափորում տարել են Հին տարվա կերպարանքները, իսկ կեսգիշերին ատրճանակի համազարկերով, կատակներով ու զանգերի ղողանջով ուրախ դիմավորել են Նոր տարին:

## Ծանոթագրություններ


## Արտաքին հղումներ

* 
Կատեգորիա:Լատինական Ամերիկայի մշակույթ
Կատեգորիա:Ամանոր
Կատեգորիա:Էկվադորի մշակույթ
Կատեգորիա:Սովորույթներ
Undertale Soundtrack

***Undertale Soundtrack***, Undertale տեսախաղի 2015 թվականի պաշտոնական սաունդթրեք ալբոմ, որը ստեղծել է Թոբի Ֆոքսը։

## Թողարկում և արձագանքներ
*Undertale*-ի պաշտոնական սաունդթրեքը թողարկվել է Materia Collective վիդեոխաղային երաժշտության լեյբլի կողմից 2015 թվականին՝ խաղի թողարկման հետ միաժամանակ։ Բացի այդ, թողարկվել են *Undertale*-ի երկու պաշտոնական քավեր ալբոմներ․ 2015 թվականին՝ «Determination» մեթալ/էլեկտրոնային ալբոմը, որը ստեղծվել է RichaadEB-ի և Ace Waters-ի կողմից, և 2016 թվականի ջազային «Live at Grillby's» ալբոմը, որը ստեղծել է Կառլոս Էյենը։ *Undertale*-ի երգերի հիման վրա ստեղծված ևս մեկ ջազային դուետների ալբոմ՝ «Prescription for Sleep»-ը, թողարկվել է 2016 թվականին սաքսոֆոնահար Նորիհիկո Հիբինոյի և դաշնակահար Այակի Սատոյի կողմից։ 2017 և 2018 թվականներին թողարկվել են *Undertale Piano Collections*-ի երկու պաշտոնական նոտագրության գրքեր և թվային ալբոմներ, որոնք մշակել է Դեյվիդ Փիքոքը և կատարել է Օգոստին Մայուգա Գոնզալեսին։ 

*Undertale*-ի սաունդթրեքը բարձր գնահատական է ստացել քննադատների կողմից՝ համարվելով խաղի հաջողության կարևորագույն բաղադրիչներից մեկը։ Հատուկ ուշադրություն է դարձվել տարբեր կերպարների համար տարբեր լեյտմոտիվների օգտագործումը, որոնք ներառված են սաունդթրեքի տարբեր կոմպոզիցիաներում։ Մասնավորապես, «Hopes and Dreams» ստեղծագործությունը, որը հնչում է Ասրիելի դեմ մենամարտի ժամանակ պացիֆիստ ռեժիմի անցման մեջ (երբ խաղացողը խուսափում է որևէ հրեշ սպանելուց)։ USgamer-ի Նադիա Օքսֆորդի խոսքով՝ այն «հիանալի ձև է ձեր ճանապարհորդությունը ամփոփելու համար»։ Օքսֆորդը նաև նշում է Ֆոքսի ունակությունը՝ «հին երգերը վերածելու բոլորովին նոր փորձառությունների», ինչը ակնհայտ է ամբողջ սաունդթրեքի ընթացքում։ GameSpot-ի Թայլեր Հիքսը երաժշտությունը համեմատում է «բիթային մեղեդիների» հետ։

«Megalovania» ստեղծագործությունը լայնորեն տարածվել է համացանցային մեմերում։ 2022 թվականի հունվարին երգը հնչել է կրկեսային ներկայացման ժամանակ՝ որը տեղի էր ունենում Պապ Ֆրանցիսկոսի շաբաթական հանրային լսարանի ընթացքում։

## Ցուցակ

## Ծանոթագրություններ
Շպանբաում

**Շպանբաում** (, բառացի թարգմանած` նշանակում է  «*տաշեղածառ*»), լորենու փայտից պատրաստված սուրբծննդյան զարդարանք Օր լեռներում, որը հաճախ ծառայում է որպես Սուրբծննդյան բուրգի մաս: Օր լեռներում Սուրբ ծնունդին պատուհանները զարդարվում են շպանբաումներով:

Շպանբաումը պատրաստվում է ձեռքով և խառատից պահանջում է բարձր մակարդակի մասնագիտական հմտություն։ Կոնաձև նախապատրաստվածքից հատուկ կտրիչով հանվում են, բայց մեկը մյուսից չեն առանձնացվում տարբեր երկարությունների բարակ տաշեղներ այնպես, որպեսզի առարկան  ստանասուրբծննդյան տոնածառի տեսք։ Շպանբաումներն արտադրվում են տարբեր չափսերով՝ 5 սմ բարձրությունից մինչև 1 մ, և որքան բարձր է շպանբաումը, այնքան ավելի շատ ջանք է պահանջվում վարպետից։

AWeihnachtspyramide01.JPG|Սուրբծննդյան բուրգ
Seiffen Kirche 8.JPG|Սեյֆեն եկեղեցներ Սեյֆեն եկեղեցու մոդելի կողքին
Moderne Weihnachtspyramide mit Krippe.jpg|Շպանբաում Սուրբծննդյան բուրգի կենտրոնում

## Ծանոթագրություններ

## Գրականություն

* *Маркина Л. Г., Муравлёва Е. Н., Муравлёва Н. В.* SPANBAUM ЁЛКА ИЗ ЩЕПЫ // Культура Германии: лингвострановедческий словарь: свыше 5000 единиц / под общ. ред. Н. В. Муравлёвой. — М.: АСТ, 2006. — С. 933. — 1181 с. — ISBN 5-17-038383-5:

## Արտաքին հղումներ
* erzgebirgische-holzkunst-drechseln.de: Шпанбаум
* 

Կատեգորիա:Սաքսոնիայի մշակույթ
Կատեգորիա:Սուրբ ծնունդ
Կատեգորիա:Ձեռագործություն
Կատեգորիա:Լեռներ այբբենական կարգով
Փակաղակի շրջանակ

**Փակաղակի շրջանակ**, հրազենի ինքնալիցքավորման կարևորագույն բաղկացուցիչ մասերից մեկը: Այն նախատեսված է փակաղակը և զարկանաձգանային մեխանիզմը գործի դնելու համար: Փակաղակի շրջանակն ուղղորդում է շարժվող մասերի շարժումը և կլանում է հարվածային ուժի մեծ մասը:

Փողանցքի փակումը տեղի է ունենում փակաղակի շրջման կամ թեքման հաշվին, ինչի ընթացքում` փակաղակի մարտական ելուստները մտնում են փողատուփի համապատասխան փորակների մեջ: Փակաղակի շրջումը կատարվում է փակաղակի շրջանակի թեքման հաշվին: Երբ ասեղը ծակում է հրապատիճը` վառոդի լիցքը բռնկվում և դրա այրման գազերը մղում են գնդակը պարկուճից դուրս: Գնդակը` հաջորդիվ շարժվում է փողով և դրանից դուրս գալուց քիչ առաջ անցնում է գազադարձչի մուտքի մոտով: Վառոդային գազերի մի մասն այդ անցքով ուղղվում է գազախողովակի մեջ, որտեղ տեղադրված է գազամխոցը: Մխոցը, գազի ճնշմամբ հետ է տանում փակաղակի շրջանակը, բացելով փողատուփը: Պարկուճը դուրս է շպրտվում:



File:AKS74U_bolt_and_carrier.jpg|ԱԿՍ74ՈՒ ինքնաձիգի փակաղակը և փակաղակի շրջանակը
File:Caroline-culasse-p1000535.jpg|ՍԻԳ 550 ինքնաձիգի դարձիչ փակաղակը և փակաղակի շրջանակը
File:Rugersrcarrier.jpg|ԱՌ-15 ինքնաձիգի փակաղակի շրջանակը



## Ծանոթագրություններ

## Գրականություն

* Lueger 1904 Eintrag: Jagdgewehre
* Meyers 1905 Eintrag: Jagdgewehr
* Willi Barthold: *Jagdwaffenkunde.* 3., bearbeitete Auflage, VEB Verlag Technik, Berlin 1979 (Unveränderter Nachdruck der 8. Auflage von 1988. Huss-Medien, Berlin 2012, ISBN 978-3-341-01609-1.)
* Peter Dannecker: *Verschlußsysteme von Feuerwaffen.* 3. überarbeitete und erweiterte Auflage. dwj-Verlag, Blaufelden 2009, ISBN 978-3-936632-20-0.
* Vladimír Dolínek: *Illustriertes Lexikon der Handfeuerwaffen.* K. Müller, Erlangen 1998, ISBN 3-86070-773-6.
* 
* Jaroslav Lugs: *Handfeuerwaffen. Systematischer Überblick über die Handfeuerwaffen und ihre Geschichte.* 2 Bände. 8. Auflage. Militärverlag der DDR, Berlin 1986, ISBN 3-327-00032-8.
* Craig Philip: *Enzyklopädie der Handfeuerwaffen.* Karl Müller, Erlangen 1995, ISBN 3-86070-499-0.
* W. H. B. Smith, Joseph E. Smith: *Small Arms of the World. The basic Manual of military small Arms. American – British – Russian – German – Italian – Japanese, and all other important Nations.* 5th edition, revised and enlarged, 3. printing. Military Service Publishing Co., Harrisburg PA 1957.
* Thomas Enke: *Grundlagen der Waffen- und Munitionstechnik.* Walhalla Fachverlag, 4., aktualisierte Auflage, Regensburg, 2023, ISBN 978-3-8029-6198-4, S. 151 ff.
* Материальная часть стрелкового оружия. Под ред. А. А. Благонравова. М.: Оборонгиз НКАП, 1945
* Жук А. Б. Энциклопедия стрелкового оружия. – М.: Воениздат, 1998.
Նոր աստղեր

**Նոր աստղեր**, աստղեր, որոնց պայծառությունը սովորաբար մի քանի ժամից մինչև մի քանի օրում աճում է միջին հաշվով 10000 անգամ։ Դրա հետևանքով մինչ այդ աննշան պայծառության աստղը հաճախ դառնում է երկնքի տվյալ տիրույթի ամենապայծառ լուսատուներից մեկը (օրինակ, 1975-ին Կարապի համաստեղության տիրույթում դիտված նոր աստղը երևում էր անզեն աչքով)։ Այնուհետև աստղի պայծառությունը, շատ ավելի դանդաղ նվազելով, վերադառնում է իր նախկին արժեքին։ 

«Նոր աստղեր» անվանումը, որը ծագել է հնում, չի համապատասխանում երևույթի բնույթին։ Նոր աստղերի պայծառության փոփոխություններն ուղեկցվում են սպեկտրների խիստ փոփոխություններով․ առավելագույն պայծառության ժամանակ սպեկտրներում դիտվում են պայծառ գծեր, որոնք նորմալ դիրքից շեղված են դեպի սպեկտրի կարճալիք մասը։ Ավելի ուշ գծերի փոխարեն հայտնվում են պայծառ շերտեր, որոնք ուլտրամանուշակագույն կողմից երիզված են նորմալ դիրքից շեղված կլանման գծերով (դրանց համապատասխան դոպլերյան արագությունը շուրջ 1000 կմ/վրկ է)։ Այդ շրջանում նոր աստղերի սպեկտրը նման է գազային միգամածության սպեկտրի։ Լուսանկարչական դիտումները վկայում են, որ պայծառության աճի ժամանակ նոր աստղերի շուրջն առաջանում է լայնացող գազային թաղանթ։ Ենթադրվում է, որ նոր աստղերի երևույթը կապված է աստղի բռնկման հետևանքով (բռնկման պատճառը հայտնի չէ) արտաքին շերտերի արտավիժման հետ, որի շնորհիվ աստղի շուրջն առաջանում է լայնացող միգամածություն։ Այդ միգամածության զանգվածը կազմում է նոր աստղի զանգվածի (այն մոտ է Արեգակի զանգվածին) չնչին՝ մոտ 10^{-5} մասը։ Բռնկման ժամանակ թաղանթի արտավիժման, լայնացման և լրացուցիչ ճառագայթման հետևանքով արտազատված էներգիան 10^4-10^6 անգամ գերազանցում է Արեգակի մեկ տարում ճառագայթած էներգիային։ Սակայն այդ վիթխարի բռնկումը էապես չի փոխում նոր աստղերի էվոլյուցիոն վիճակը։ Նորանման աստղերի գոյությունը, որոնց բռնկման երևույթը շատ ավելի փոքր մասշտաբների է և կրկնվող, հիմք է տալիս ենթադրելու, որ նոր աստղերի կյանքում ևս չի բացառվում մի քանի բռնկումների հնարավորությունը։ Որպես նորեր բռնկվում են ոչ բոլոր աստղերը։ Նոր աստղերը կազմում են աստղերի մի հատուկ դաս։ Վիճակագրության համաձայն մեր Գալակտիկայում տարեկան բռնկվում է շուրջ 100 նոր աստղեր, սակայն լույսի կլանման (տես Միջաստղային կլանում) և մեծ հեռավորությունների պատճառով մենք դիտում ենք ընդամենը 1-3-ը։ Շատ ավելի հզոր բռնկումներ են ներկայացնում գերնոր աստղերը։ 

## Արտաքին հղումներ

Կատեգորիա:Աստղաֆիզիկա
Կատեգորիա:Փոփոխական աստղեր
Խանուկայի թուփ

**Խանուկայի թուփ** (), բնական կամ արհեստական թուփ կամ ծառ, որը Հյուսիսային Ամերիկայի որոշ հրեական ընտանիքներ տեղադրում են իրենց տներում Խանուկայի ժամանակ: Ըստ էության, դա կարող է լինել հրեական ոճով զարդարված տոնածառ: Զուգակցվում է Հրիսմուկայի հետ։

## Պատմություն
Սովորույթը վիճաբանության առարկա է հրեա ժողովրդի միջև, նրանք բաժանվել են երկու տարբեր բեևեռների։ Առաջին խումբը տոնածառը համարում է հրեական բուսական խորհրդանիշ, իսկ մյուս խումբը դեմ է տոնածառին։ Վերջին խումբը մտահոգված է, որ հրեաները կարծես հեռանում են հուդայականությունից և շարժվում են քրիստոնեական աստվածաբանական ավանդույթներով: Խանուկայի թփերին այսօր անարգում են ռաբբիների մեծամասնությունը, սակայն որոշ բարեփոխիչ, վերակառուցողական և ավելի ազատական ​​պահպանողական ռաբբիներ չեն առարկում ավանդույթին։

## Ծանոթագրություններ

## Արտաքին հղումներ
* Дарение подарков на Хануку - проблема?

Կատեգորիա:Մշակութային ձուլում